b"\n_START_ARTICLE_\nCorredor de borsa\n_START_PARAGRAPH_\nUn corredor de borsa o broker (en angl\xc3\xa8s: stock broker) \xc3\xa9s un corredor \xe2\x80\x94un intermediari que tant pot ser persona jur\xc3\xaddica com persona natural\xe2\x80\x94 especialitzat en la borsa que t\xc3\xa9 autoritzaci\xc3\xb3 per fer d'intermediari, assessorar, o realitzar directament inversions als mercats financers en nom dels seus clients.\n_START_SECTION_\nFormaci\xc3\xb3\n_START_PARAGRAPH_\nEls corredors de borsa han de realitzar un examen d'aptitud i demostrar solv\xc3\xa8ncia patrimonial per registrar-se en les comissions o superintendencia valors de cada pa\xc3\xads, i aix\xc3\xad poder dur a terme la seva activitat. Tamb\xc3\xa9 poden delegar les seves funcions en mandataris, per\xc3\xb2 la responsabilitat \xc3\xa9s sempre a c\xc3\xa0rrec de l'agent.\n_START_SECTION_\nRemuneraci\xc3\xb3\n_START_PARAGRAPH_\nEls corredors cobren mitjan\xc3\xa7ant comissions, rebent un percentatge de l'import invertit, per\xc3\xb2 sempre basant-se en els aranzels o de vegades tamb\xc3\xa9 cobren tarifes fixes pels seus serveis.\n_START_SECTION_\nCorredors de borsa durant la crisi financera 2008-2009\n_START_PARAGRAPH_\nA causa dels acomiadaments de les firmes financeres i la inestabilitat de les borses, durant el 2008, van deixar les firmes de Wall Street 7700 agents, i fins a l'abril del 2009, se'n van anar 11.600. Aix\xc3\xad, Bank of America Merrill Lynch va perdre al voltant de 2.200; Morgan Stanley, 1.200. Moltes d'aquestes persones han canviat de professi\xc3\xb3."